Millatlar Ligasi. Fransiya Grizmann va Mbappening gollari evaziga Xorvatiyani taslim etdi, Ronaldusiz Portugaliya yirik hisob qayd etdi

Futbol bo‘yicha Millatlar Ligasining 4-turidan o‘rin olgan so‘nggi uchrashuvlar 14-oktabr, chorshanba kuni bo‘lib o‘tdi.

Fransiya terma jamoasi safarda Xorvatiyaga qarshi bahs yuritdi. Uchrashuvning 8-daqiqasidayoq Antuan Grizmann o‘zining kuchli zarbasi bilan fransiyaliklarning dastlabki golini urdi. Bunga maydon egalari 65-daqiqada Nikola Vlashichning goli bilan javob qaytardi. 79-daqiqada Kilian Mbappe jamoasiga g‘alaba keltirgan golga muallif bo‘ldi.
Guruhning narigi o‘yinida Portugaliya terma jamoasi Shvetsiyani qabul qildi. Krishtianu Ronaldusiz o‘ynagan jamoa raqibiga hech qanday imkoniyat qoldirmadi. Diogu Jotaning dubli va Bernardu Silvaning goli amaldagi chempionga uch ochko taqdim etdi.
A Liga 3-guruhida Portugaliya va Fransiya 10 tadan ochko to‘plagan holda peshqadam bo‘lib turibdi.
B Liganing 3-guruhida harakat qilayotgan Rossiya terma jamoasi o‘z maydonida Vengriyani qabul qildi. Uchrashuvda hisob ochilmadi va rossiyaliklar ketma-ket uchinchi o‘yinda ochko yo‘qotdi.
Guruhning ikkinchi o‘yinida Turkiya terma jamoasi Serbiyaga qarshi o‘yinda ikkita to‘p farqini yo‘qqa chiqarib, durangga erishdi.
Millatlar Ligasi
4-tur bahslari
14-oktabr, chorshanba
Gollar: 0:1 – 8 Grizmann, 1:1 – 64 Vlashich, 1:2 – 79 Mbappe.
Xorvatiya: Livakovich, Vida, Uremovich, Barishich, Lovren, Modrich, Pashalich (Brekalo, 46), Perishich (Bradarich, 78), Badel (Kovachich, 46), Vlashich (Kramarich, 80), Petkovich (Budimir, 61).
Fransiya: Lyoris, Varan, Langle, Mendi, Din (Lyuka Ernandes, 83), Nzonzi, Rabyo (Pogba, 74), Tolisso (Kamavinga, 63), Marsyal (Koman, 63), Mbappe, Grizmann (Jiru, 83).
Ogohlantirishlar: Din (4), Vlashich (5), Uremovich (57).
Gollar: 1:0 – 21 Bernardu Silva, 2:0 – 44 Diogu Jota, 3:0 – 72 Diogu Jota.
Gollar: 0:1 – 21 Milinkovich-Savich, 0:2 – 49, penalti Mitrovich, 1:2 – 56 Chalxono‘g‘lu, 2:2 – 76 Tufan.
Gol: 1:0 – 66 Yensen.
Gol: 0:1 – 75 Shopf.
Gol: 1:0 – 6 Freyzer.
Gollar: 1:0 – 16 Hamshik, 2:0 – 38 Mak, 2:1 – 68 Zaxavi, 2:2 – 76 Zaxavi, 2:3 – 89 Zaxavi.
Gol: 0:1 – 85 Uilyams.
Gollar: 0:1 – 8 Oganesyan, 1:1 – 13 Sappinen.
Gollar: 0:1 – 74 Kvaratsxeliya, 1:1 – 90, penalti Alioski.
Gollar: 0:1 – 8 Lovrich, 0:2 – 37, penalti Vuchkich, 0:3 – 42 Vuchkich, 0:4 – 55, penalti Vuchkich.
Gollar: 1:0 – 36 Yablonskiy, 2:0 – 90 Yuzepchuk.
Gol: 1:0 – 67, avtogol Dallas.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!